# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC AGA-TRANS SRL**, cu sediul în Str. bld. Victoriei, Nr. 21, Dorohoi, Judetul Botoşani, , înregistrată la APM Suceava cu nr. 10017/19.10.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 6.11.2015, că proiectul ***Lucrări de decolmatare şi îndepărtare a materialului aluvionar din cuveta Amenajării complexe Vârfu Câmpului pe râul Siret, în terasa Zamostea*** propus a fi amplasat în com. Zamostea nu se supune evaluării impactului asupra mediului şi **se supune evaluării adecvate.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Caracteristicile proiectului

1. mărimea proiectului-

- terasa Zamostea este amplasată în albia majoră a râului Siret, pe malul drept, având o suprafaţă de 67135 mp, cu Lmed= 350 m şi lmed= 190 m. Această suprafaţă de teren este situată în cuveta lacului de acumulare a Amenajării complexe Vârfu Câmpului, proiect aflat în derulare. Terenul pe care se va realiza exploatarea agregatelor minerale este închiriat de la Primăria comunei Zamostea.

- accesul în perimetru se va face din DN 29 C pe un drum comunal până la staţia de sortare a SC Aga Trans SRL, apoi pe un drum comunal de 380 m şi un drum de exploatare amenajat de beneficiar. Pentru traversarea râului Siret se va amenaja o traversă temporară de acces format din 5 tuburi de beton cu Φ 1000 m şi lungimea de 4 m. La debite medii şi mari, cât şi la finalizarea exploatării agregatelor minerale din perimetru, tuburile vor fi scoase din albia minoră a râului Siret prin grija beneficiarului.

- pentru exploatarea în terasa Zamostea se vor desfăşura următoarele categorii de lucrări:

- lucrări de pregătire- amenajare drum acces, amenajare suprafaţă de lucru prin

nivelare;

* lucrări de extracţie - adâncimea medie de excavare va fi de 3,38 m, faţă CTN şi se va limita la 1,0 m deasupra nivelului pânzei freatice;

- lucrări de încărcare şi transport- agregatele exploatate vor fi transportate la staţia de sortare a beneficiarului situată la cca 560 m;

- pilieri de siguranţă:- se va păstra o distanţă de minim 5 m faţă de terenurile învecinate;

Amplasamentul perimetrului în coordinate STEREO 70:

|  |  |  |
| --- | --- | --- |
| Nr. pct. | X | Y |
| 1 | 710376 | 594193 |
| 2 | 710400 | 594248 |
| 3 | 710378 | 594316 |
| 4 | 710350 | 594349 |
| 5 | 710275 | 594401 |
| 6 | 710187 | 594431 |
| 7 | 710085 | 594456 |
| 8 | 710048 | 594466 |
| 9 | 709992 | 594468 |
| 10 | 710188 | 594129 |
| 11 | 710293 | 594255 |
| 12 | 710352 | 594189 |

2. cumularea cu alte proiecte- perimetrul de exploatare este situat în cuveta lacului de acumulare a Amenajării complexe Vârfu Câmpului, dar efectele celor 2 proiecte nu se cumulează deoarece exploatarea are ca scop decolmatarea cuvetei lacului de acumulare;

3. utilizarea resurselor naturale- se exploatează resurse naturale( agregate minerale ) cu posibilitatea de regenerare şi care au în zonă o abundenţă satisfăcătoare;

4. producţia de deşeuri- din activitate rezultă deşeuri menajere, care vor fi transportate la un punct de colectare autorizat;

5. emisiile poluante, inclusive zgomotul şi alte surse de disconfort- în perioada de exploatare va fi generat zgomot de la utilajele de exploatare şi transport, dar care nu vor afecta zone locuite;

6. riscul de accident- este redus dacă se respectă tehnologiile de exploatare şi măsutile organizatorice;

c) Localizarea proiectului

1. utilizarea existentă a terenului- nu se schimbă categoria de folosintă a terenului;

2. relative abundenţă a resurselor naturale din zonă, calitatea şi capacitatea regenerativă a acestora- se exploatează resurse naturale( agregate minerale ) cu posibilitatea de regenerare şi care au în zonă o abundenţă satisfăcătoare;

3. capacitatea de absorbţie a mediului, cu atenţie deosebită pentru:

- zonele umede-nu este cazul.

- zonele costiere- nu este cazul.

- zonele montane şi cele împădurite- nu este cazul.

- parcurile şi rezervaţiile naturale- se află în vecinătatea sitului NATURA 2000 ROSCI 0184-Pădurea Zamostea-Lunca;

- ariile clasificate sau zonele protejate prin legislaţia în vigoare- se află în vecinătatea sitului NATURA 2000 ROSCI 0184-Pădurea Zamostea-Lunca;

- ariile în care standardele de calitate a mediului stabiliete de legislaţia de mediu în vigoare au fost deja depăşite- nu este cazul.

- piesajele cu semnificaţie istorică, cultural şi arheologică- nu este cazul.

- ariile dens populate- nu este cazul.

d) Caracteristicile impactului potenţial

1. extinderea impactului, aria geografică şi numărul de personae afectate- lucrările se desfăşoară pe un areal redus, fără efecte seminificative;

2. natura transfrontieră a impactului- nu este cazul.

3. mărimea şi complexitatea impactului- impactul va fi redus atât ca mărime cât şi complexitate;

4. probabilitatea impactului- impact redus;

5. durata, frecvenţa şi reversibilitatea impactului- impact redus cu durata limitată în timp;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în vecinătatea **sitului NATURA 2000 ROSCI 0184-Pădurea Zamostea-Luncă,** din punct de vedere al perimetrului de exploatare şi în **situl NATURA 2000 ROSCI 0184-Pădurea Zamostea-Luncă** din punct de vedere al căii de acces către perimetrul de exploatare ( traversa temporară pentru trecerea râului Siret ).

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in vecinătatea şi în interiorul**  **sitului NATURA 2000 ROSCI 0184-Pădurea Zamostea-Lunca.**

c) Necesitatea stabilirii cum afectează proiectul propus aria protejată **NATURA 2000 ROSCI 0184-Pădurea Zamostea-Lunca** şi stabilirea unor recomandări pentru reducerea impactului aspra sitului**.**

Pentru continuarea procedurii de reglementare, veţi prezenta un studiu de evaluare adecvată pentru proiectul propus, precum şi avizul custodelui sitului NATURA 2000 ROSCI 0184-Pădurea Zamostea-Lunca şi anume Direcţia Silvică Suceava.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,